Virallinen lehti nro C 142 , 21/05/1999 s. 0094



KIRJALLINEN KYSYMYS P-3282/98 esittäjä(t): Gary Titley (PSE) komissiolle (26. lokakuuta 1998) Aihe: Rokotusohjelmien EU-rahoitus Kuinka paljon varoja EU käyttää tällä hetkellä polion kaltaisten tautien vastaisiin rokotusohjelmiin Euroopassa ja muualla maailmassa? Onko EU suunnitellut poliorokotusohjelmien rahoituksen lisäämistä, jotta se voisi saavuttaa vuoden 1990 lapsiasiain huippukokouksen asettaman tavoitteen, jonka mukaan polio on hävitettävä vuoteen 2000 mennessä? Komission jäsenen João de Deus Pinheironkomission puolesta antama yhteinen vastaus kirjallisiin kysymyksiinE-3152/98 ja P-3282/98 (1. joulukuuta 1998) Komission tiedonannossa(1), joka koskee yhteisön ja jäsenvaltioiden linjaa niiden ja kehitysmaiden yhteistyöhön terveydenhuollon alalla, määritellään tärkeimmät avun kohteet. Tiedonannossa keskitytään terveydenhuoltojärjestelmien uudistukseen ja kunkin maan valmiuksien lujittamiseen. Vaikka erilaisiin yksittäisiin hankkeisiin ei myönnetään suoraa rahoitusta, komissio pyrkii tukemaan mahdollisimman hyvin kyseisten yksittäisten hankkeiden integrointia. Integrointi tapahtuu ottamalla erityisongelmat huomioon kansallisten terveydenhuoltosuunnitelmien sekä alakohtaisten uudelleentarkastelujen ja arviointien laadinnassa. Integroinnin saavuttamisessa tarvitaan myös vuoropuhelua terveydenhuoltoon osoitettavista määrärahoista ja monissa tapauksissa myös hankkeita, joilla tuetaan terveydenhuollon peruspalveluita ja lääkepolitiikkaa. Komissio ei rahoita suoraan hankkeita, joissa keskitytään ainoastaan polioon (kuten maailmanlaajuinen polion hävittämisohjelma), vaan keskittyy kansallisten valmiuksien lujittamiseen rokotuksen alalla. Se tukee pyrkimyksiä varmistaa tärkeimpien rokotteiden saatavuus (poliorokote kuuluu laajennettuun immuniteettiohjelmaan), jotta kehitysmaiden riippuvuus ulkomaisesta rahoituksesta vähenisi. Tähän kuuluu erityisesti rokotteiden sisällyttäminen talousarvioon ja määrärahojen vapauttaminen niiden hankkimiseen. Komissio on tehnyt lukuisia terveydenhuollon peruspalveluja koskevia aloitteita. Näillä aloitteilla vaikutetaan osaltaan rutiiniluonteisen rokotustoiminnan (myös poliorokotus) kehittämiseen ja parantamiseen. Tähän liittyviä hankkeita pannaan täytäntöön 32:ssa Saharan eteläpuolisessa maassa [niihin on myönnetty yli 250 miljoonaa ecua 7:stä Euroopan kehitysrahastosta (EKR)]. Kansallisten terveydenhuoltobudjettien tärkeimpiä kohtia varten on varattu yli 450 miljoona ecua rakennesopeutusohjelmista samana ajanjaksona. Esimerkkinä mainittakoon, että osana Länsi-Afrikan alueellista ohjelmaa (7. EKR) pannaan täytäntöön hanketta (9,5 miljoonaa ecua), jolla pyritään varmistamaan rokotteiden (myös poliorokotteen) saatavuus Sahelin alueella. Hankkeen puitteissa annetaan teknistä tukea laajennettujen immuniteettiohjelmien alueellisen koordinoinnin helpottamiseksi. Tämä sitoumus voidaan ulottaa myös maihin, joissa käydään vuoropuhelua terveydenhuoltopolitiikasta ja joissa pannaan täytäntöön rakennesopeutusohjelmaa, jos siihen on tarvetta ja jos kyseiset maat sitä pyytävät. Tällöin voidaan sopia lisätuesta, jolla varmistetaan lisärahoitus polion hävittämisohjelmaan (myös immuniteettipäivien järjestämiseen), jos nämä menot on sisällytetty kansalliseen terveydenhuoltobudjettiin omana kohtanaan. (1) KOM(94) 77 lopullinen.